שירות-המבחן כי בית-המשפט יתן הוראה להורות על הליך אבחון בעניינו של המשיב.
התמיהות עולות, מאחר שבית-המשפט זה נתן בעניינו של המשיב, לא אחת ולא שתיים, הוראה לקיים הליך אבחון ומחכה, למעשה, להחלטותיה של הוועדה, אשר תאבחן את המשיב. יתר על כן, בהחלטה קודמת ובהתעכב וועדת האבחון בעניינו של המשיב, ביקש בית-המשפט לקבל פתרון ביניים בעניינו של המשיב, באשר הוא שוהה כבר כחמישה חודשים בחלופת ביניים, אשר מעיקה על משפחתו ועליו מאוד. לא ניתנה כל התייחסות לבקשה זו של בית-המשפט.
על-מנת להסיר כל ספק, אני שבה על הוראתי ומורה, כי על-פי סעיף 19 לחוק הטפול והסעד (טפול במפגרים) תתכנס וועדת אבחון בעניינו של המשיב ותיתן החלטה בעניינו.
כמו כן מתבקש שירות-המבחן לאתר מסגרות חוץ ביתיות, אליהן ניתן להפנות את המשיב ולו אף במסגרת של החלטת ביניים, עד לקבלת החלטתה של אותה וועדת אבחון.
יוזכר כי משיב זה שהה במשך 17 שנים במסגרת מטעם המדינה ועל כן לא נראה כי לא ניתן עתה לשלבו במסגרת כלשהי, מבלי לקבל החלטות של וועדה בעניינו.
על כן החלטה זו תועבר אל שירות-המבחן, להמשך טפול כמבוקש.
דיון בעניינו של המשיב יתקיים ביום 25.4.10 בשעה 15.00.
במהלך חג הפסח, בליל הסדר, בחג הפסח ובחג השני של פסח ובחול המועד פסח, יוכל המשיב לצאת בליווי בני משפחתו לאירועים משפחתיים, ארוחות משפחתיות וכיו"ב.